Darius Baronas

Darius Baronas (g. 1973 m. birželio 17 d. Vilnius) – Lietuvos istorikas, humanitarinių mokslų daktaras.

Biografija 
1997 m. baigė Vilniaus universitetą. 2001 m. apgynė disertaciją „Trys Vilniaus kankiniai: istorija, hagiografija, kultas“, humanitarinių mokslų daktaras.

Nuo 1995 m. dirba Lietuvos istorijos institute, dėsto Vilniaus universiteto Istorijos fakultete. Į Lietuvos ir užsienio leidinius parašė daugiau kaip 30 straipsnių iš senovės Lietuvos istorijos.

Bibliografija 
 Trys Vilniaus kankiniai: istorija ir gyvenimas (istorinė studija ir šaltiniai), monografija, Vilnius: Aidai, 2000 m.
 Lietuvos istorija, t. 2, Geležies amžius, skyrių autorius, Vilnius, 2007 m.
 Lietuvos Metrika. Knyga Nr. 530 (1566–1572), Viešųjų reikalų knyga 8, parengė spaudai, su L. Jovaiša, Vilnius: Žara, 1999 m.
 Pilėnai ir Margiris: istorija ir legenda, 2010 m.

Šaltiniai

Nuorodos 
 Darius Baronas. Lietuvos istorijos institutas

Lietuvos istorikai